Не закусвайте с овесени ядки и бял хляб | Домашен лекaр | Български Фермер
Закуската с овесени ядки Снимка: Пиксабей
Гастроентеролозите предупреждават какви храни не трябва да се консумират на закуска, за да не навредим на здравето си, съобщи БГНЕС.
Сутрин забравете за овесени ядки, бисквити, сладкиши и бял хляб.
Лекарите казват, че закуската не трябва да се състои само от зърнени храни и други въглехидрати, защото това е първото хранене, след като човек се е събудил. Диетолози твърдят, че ако редовно закусвате предимно с въглехидрати, това може да доведе до диабет, наднормено тегло и разстройство на стомашно-чревния тракт.
Оказва се, че продукти като овесени ядки, бисквити, сладкиши и бял хляб значително повишават нивата на кръвната захар. А когато глюкозата рязко се повишава, тялото започва интензивно да произвежда инсулин и това води до рязко намаляване на концентрацията на глюкоза и да доведе до доста опасни състояния.